hu hu hu hu hu hu hu hu en en es hu id hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de id hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hy hu hu hu hu hu hu hu hu hu hu hu hu hu hu hu hu hu en hu es es tr hu hu hu hu hu hu hu hu hu hu hu hu hu hu hu hu hu hu hu el hu
EGSZB vélemény: Szociális szempontból fenntartható elképzelés a digitális korra • SZEF - Szakszervezetek Együttműködési Fóruma
Városligeti fasor 10. Budapest H-1068
A NYUSZET nyílt levele a Miniszterelnöknek
09.27-én kerekasztal beszélgetés a szolidaritásról
A három szakszervezeti szövetség nyilatkozatáról a Mérce hasábjain
Home » EGSZB vélemény: Szociális szempontból fenntartható elképzelés a digitális korra
Frissítve: május 3, 2018
EGSZB vélemény: Szociális szempontból fenntartható elképzelés a digitális korra
A Bolgár Köztársaság EU melletti Állandó Képviselete 2017. szeptember 5-én öt témajavaslatot nyújtott be az EGSZB-hez feltáró vélemények elkészítéséhez, ezek között szerepel a „Szociális szempontból fenntartható elképzelés az életszínvonal emelésére, a növekedés és a foglalkoztatás előmozdítására és a polgárok biztonságának növelésére a digitális korban” című vélemény kidolgozására vonatkozó javaslat. A véleményt az EGSZB márciusi ülése fogadta el.
A vélemény lényegi tartalma
Az európai, nemzeti és helyi intézmények által végrehajtott valamennyi politikának figyelembe kell vennie a társadalmi fenntarthatóságot éppúgy, mint a gazdasági és környezeti fenntarthatóságot.
ajánlja, hogy az Európai Bizottság aktuális munkaprogramjában szereplő javaslatok az európai szociális modell fenntarthatóságának előmozdításán alapuljanak,
úgy véli, hogy tovább kell pontosítani a szociális területen megvalósított intézkedések társadalmi fenntarthatóságra gyakorolt hatásának értékelését, a nyomonkövetési rendszerekből és a már meglévő mutatókból kiindulva,
támogatja az Európai Parlament arra vonatkozó ajánlását, hogy az Európai Bizottság és a szociális partnerek működjenek együtt egy valamennyi foglalkoztatási formára vonatkozó, tisztességes munkakörülményekről szóló keretirányelvre irányuló javaslat előterjesztése érdekében, amely a meglévő minimumelőírásokat új típusú munkaviszonyokra is kiterjeszti,
elismeri a versenyképesség, a termelékenység és a társadalmi fenntarthatóság közötti egyértelmű kapcsolatot: minden szereplőnek kötelezettséget kell vállalnia arra, hogy támogatja az inkluzív növekedést, ezzel egyidejűleg pedig kedvező feltételeket teremt az üzleti világ számára, több és jobb munkahely megteremtése érdekében,
fontosnak tartja az Európai Unión belüli élet- és munkakörülmények terén mutatkozó regionális egyenlőtlenségek kisimítására irányuló erőfeszítések fokozását,
arra kéri az európai és nemzeti intézményeket, hogy biztosítsák a megfelelő forrásokat az átmenet megkönnyítése és felgyorsítása, valamint a folyamatos jövedelem biztosítása érdekében, megfelelő módon, különösen a leginkább hátrányos helyzetűek számára,
javasolja, hogy hozzanak létre olyan megfelelő feltételeket a versenyképesség, a munkahelyteremtés és a munkahelyek közötti zökkenőmentes átmenet biztosításához a szociális biztonsági háló és más kísérő intézkedések révén, amelyek figyelembe veszik a munkavállalók és a vállalkozások szükségleteit,
javasolja, hogy a szociális partnerek minden szinten alakítsanak ki inkluzív kollektív tárgyalásokat, és arra ösztönzi őket, hogy fontoljanak meg olyan új intézkedéseket a nők digitális munkahelyekhez való hozzáférésének növelése érdekében, amelyek célja a nemek közötti bérkülönbségek kiküszöbölése, az anyaság határozott és megfelelő eszközökkel való védelme, valamint a nők és a férfiak közötti tényleges egyensúly feltételeinek kialakítása a munka világában,
úgy véli, hogy a társadalmi fenntarthatóság az egész életen át tartó tanuláshoz fűződő igazságos és valódi esélyeken alapul, a korai gyermekkortól kezdve, különös tekintettel a lakosság széles rétegeinek esetleges kizárására a digitális kirekesztés következtében,
olyan intézkedések megfontolását ajánlja a döntéshozók számára, amelyek célja a digitális gazdaság kulcsfontosságú területein tapasztalható készséghiány csökkentése, mivel ezek a készségek elengedhetetlenek a kiválósághoz és az európai versenyképesség növeléséhez,
alapvető fontosságúnak tartja, hogy digitális jártassággal kapcsolatos oktatást biztosítsanak azok számára, akiket a digitális átállás hatása miatt a jogaik gyakorlásából és a szociális szolgáltatások igénybevételéből való kirekesztés veszélye fenyeget.
A vélemény szövegét az alábbi linken lehet megtekinteni:
A NYUSZET nyílt levele a Miniszterelnöknek
A NYUSZET szeptember 25-én nyílt levelet intézett az Idősek Tanácsa elnökéhez, Orbán Viktor miniszterelnökhöz. A szervezet — melynek tagja a SZEF Nyugdíjas Választmánya is — ebben a válságos, régen nem
09.27-én kerekasztal beszélgetés a szolidaritásról
A szolidaritás esélyei a válságban Meghívó a Nyomtass te is! klubeseményére   Időpont: 2022. szeptember 27. kedd, 19:00 óra Téma: Működhet-e a szolidaritás a válságban? Van-e esélye a szakszervezetek összefogásának,
SZEF Oktatás ciklus 1/1 Budapest
A három szakszervezeti szövetség nyilatkozatáról a Mérce hasábjain
A nyilatkozatról tudósított a Mérce, az alábbi cikkében: Három szakszervezeti szövetség is mozgósít a pedagógusok világnapjára meghirdetett tüntetésre
A SZEF, a MASZSZ és az ÉSZT közös nyilatkozata a pedagógusok mellett!
SZAKSZERVEZETEK EGYÜTTMŰKÖDÉSI FÓRUMA - A KÖZSZOLGÁLAT VÉDELMÉBEN
A Szakszervezetek Együttműködési Fóruma (SZEF) a politikai és gazdasági rendszerváltás (1989–90) során átalakult magyar szakszervezeti mozgalom egyik új szövetségi rendszere.
Városligeti fasor 10. Budapest H-1068
© 2022 MINDEN JOG FENNTARTVA © 1995 - 2022 SZEF
A weboldalon cookie-kat használunk
A weboldalt a MDNGroup és a DellART Studio készítette 2022-ben.